armvectores/hy_wikipedia_2023 huggingface dataset:
Ժողովածու (1115)

Ժողովածու (1115), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1115 թվի տակ։ Ձեռագիրը գրվել է 1408-1409 թվականներին Գրիգոր Տաթևացի գրիչի կողմից։ Գրված է թղթի վրա, որը ունի 17,3X12,5 չափս։ Ձեռագիրը կազմված է 225 թերթից։ Գրված է միասյուն, բոլորագրով։ Ունի լուսանցազարդ մանրանկարներ։ Պահպանակը գրված է՝ մագաղաթի վրա՝ ուղղագիծ երկաթագրով, ունի 2 էջ։ Կազմը`կաշեպատ տախտակ դրոշմազարդ, աստառը՝ կանաչ և կարմիր կտավ։ Հիշատակարաններ՝ գրչի՝ 123բ (1408 թվական), 173ա (1409 թվական)։


== Բովանդակություն ==
Գրիգոր Տաթևացւոյ Լուծմունք Յոբայ։
Վարդ. Աարևելցւոյ Յաղագս մեկնութեան քերականի։
Մովսես Խորհնացւոյ Բան իմաստութեան։
Բառք քերականին։
Մեկնութիւն քերականի։
Գրիգոր Տաթևացւոյ Լուծմունք ի գիրս գրչութեան Արիստակիսի և Գէորգայ Սկևռացւոյ։
Վարք Դաւթի փիլիսոփայի։
Տեսիլ Յովհ. Գառնեցւոյ։
Գրիգորի Վասն ելանելոյն հոգւոյն ի մարմնոյ։
Խաղալ Տոսացւոյ վասն բանական Հոգւոյ։


== Ծանոթագրություններ ==
Նարատ-Չուկուր

Նարատ-Չուկուր (ռուս.՝ Нарат-Чукур, բաշկիրերեն՝ Наратсоҡор), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4742) Կալիումի

(4742) Կալիումի (անգլ.՝ Caliumi), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 26-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 2,409357 ա. մ., առավելագույնը մոտենում է 1,7635 ա. մ. հեռավորության վրա և հեռանում 3,0552 ա. մ.։ Արեգակի շուրջ մեկ ամբողջական պտույտ է կատարում 1366 երկրային օրվա ընթացքում, իր ուղեծրով շարժվելով միջինում 0,263544 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4742) Կալիումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խուան Իտուրբե

Խուան Մանուել Իտուրբե Արևալոս (իսպ.՝ Juan Manuel Iturbe Arévalos; Հունիսի 4, 1993, Բուենոս Այրես), արգենտինացի ֆուտբոլիստ, իտալական Ռոմայի հարձակվող, վարձավճարով հանդես է գալիս անգլիական Բորնմութում։


== Ակումբային ==
Իտուրբեն հանդես էր գալիս Պարագվայի Սերո Պորտենյո ակումբի երիտասարդական կազմում։ 2009 թվականի հունիսի 28-ին 16 տարեկան հասակում Իտուրբեն իր առաջին հանդիպումը անցկացրեց Պարագվայի առաջնությունում, սակայն հետագայում Իտուրբեն չցանկացավ երկարաձգել պայմանագիրը, որից կոնֆլիկտ առաջացավ ակումբի ղեկավարության և ֆուտբոլիստի միջև, որից հետո Իտուրբեն տեղափոխվեց արգենտինական Կիլմեսու, սակայն իրավաբանական խնդիրների պատճառով նա այդպես էլ դուրս չեկավ խաղադաշտ։ 2011 թվականի հունվարին Իտուրբեն պայմանագիր կնքեց պորտուգալական Պորտու ֆուտբոլային ակումբի հետ։ Սակայն նա այդպես էլ չդարձավ հիմնական կազմի ֆուտբոլիստ, 2011/12 մրցաշրջանում նա խաղադաշտ դուրս եկավ ընդամենը 4 անգամ, որից հետո վարձավճարով տեղափոխվեց արգենտինական Ռիվեր Փլեյթ, այնուհետև իտալական Վերոնա։ 2014 թվականի հուլիսին Իտուրբեն տեղափոխվեց Ռոմա 22 միլիոն եվրոյի դիմաց։


== Անձնական կյանք ==
Իտուրբեն պարագվայցի փախստականների երեխա է, ով ծնվել է Արգենտինայում։ Նա հանդես է եկել և Պարագվայի և Արգենտինայի երիտասարդական հավաքականներում, սակայն հետագայում որոշեց, որ պետք է պաշտպանի Արգենտինայի գույները։


== Ծանոթագրություններ ==


== Արտաքին հղումներ ==
Անհատական պրոֆիլը պաշտոնական կայքում Archived 2014-08-11 at the Wayback Machine.
Լոսիխա (Մեծ Անյույի վտակ)

Անվան այլ կիրառումների համար տե՛ս՝ Լոսիխա (այլ կիրառումներ)Լոսիխա (ռուս.՝ Лосиха)-գետ Ռուսաստանի Չուկոտկայի ինքնավար օկրուգի Բիլիբինսկի շրջանում։ Գետաբերանը գտնվում է Մեծ Անյույ գետի աջ ափին՝ 529 կմ հեռավորության վրա։ Գետի երկարությունը կազմում է 28 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Անադիրո Կոլիմսկի ավազանային շրջանին, գետի ջրատնտեսային տեղամասը՝ Անյույ գետն է, Մեծ և Փոքր Անյույ գետերը միացաված։


== Ծանոթագրություններ ==
Անջելա Լենսբերի

Անջելա Բրիդջիտ Լենսբերի, (անգլ.՝ Angela Brigid Lansbury, հոկտեմբերի 16, 1925(1925-10-16)[…], St Pancras, Լոնդոն, Միացյալ Թագավորություն և Լոնդոն, Միացյալ Թագավորություն - հոկտեմբերի 11, 2022(2022-10-11), Լոս Անջելես, Կալիֆոռնիա, ԱՄՆ), անգլո-ամերիկյան երգչուհի և դերասանուհի։ Երեք անգամ ներկայացվել է Օսկարի, իսկ 17 անգամ Էմմիի։ Խաղացել է մի շարք հայտնի և ճանաչված ֆիլմերում։


== Ծանոթագրություններ ==


== Հղումներ ==
Ամերիկյան հեռուստատեսության արխիվ։ Հարցազրույց Անժելա Լենսբերիի հետ սեպտեմբերի 15 1998 թ
Ամբրոջո Բերգոնյոնե

Ամբրոջո Բերգոնյոնե կամ Բորգոնյոնե, իսկական անունը՝ Ամբրոջո դա Ֆոսսանո (իտալերեն՝ Ambrogio Bergognone, Ambrogio da Fossano, 1453, Ֆոսանո, Կունեո, Պիեմոնտ, Իտալիա - 1523 կամ 1522[…], Միլան, Իտալիա), լոմբարդյան դպրոցի իտալացի նկարիչ։


== Կենսագրություն և ստեղծագործություն ==
Մականունը խոսում է բուրգունդյան դպրոցի հանդեպ իր հակվածության մասին, ձևով մոտ է Վինչենցո Ֆոպպային։ Զգացել է Լեոնարդո դա Վինչիի ազդեցությունը։ Առավել հայտնի է Չերտոզա դի Պավիայի Կարտեզյան միաբանության մենաստանի 1486-1494 թվականների աշխատանքներով։ Ավելի ուշ աշխատել է Միլանի Սանտ Էուստորջոյի բազիլիկում և Սան Սատիրո եկեղեցում, 1497-ից հետո՝ Լոդիում, 1512 թվականին՝ Բերգամոյում, մահից քիչ առաջ՝ կրկին Միլանում, Սան Սիմպլիչանոյի բազիլիկում։
Նրա կտակը թվագրվում է 1523 թվականի ապրիլի 4-ին, նույն թվականին նա մահացավ։ Բեռնարդինո Լուինին համարվում է իր ուսանողներից մեկը։


== Ժառանգություն ==
Բերգոնյոնեի աշխատանքները ներկայացված են Բերգամոյի, Միլանի (Բրերա պատկերասրահ, Պոլդի Պեցցոլիի թանգարան), Թուրինի, Փարիզի, Լոնդոնի, Նյու Յորքի և այլ թանգարաններում, նրա կտավներից մեկը (Հակոբոս առաքյալ, մոտավորապես 1500 թվական) Էրմիտաժում է։


== Պատկերասրահ ==

		
		
		


== Ծանոթագրություններ ==


== Գրականություն ==
«Ամբրոջո Բերգոնյոնե»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Sciolla J.C. Ambrogio da Fossano detto il Bergognone: un pittore per la Certosa. Milano: Skira, 1998


== Արտաքին հղումներ ==
Աշխատանքներն աշխարհի թանգարաններում
On line պատկերասրահ
Սանտա Էուլալիա դե Ռիուպրիմեր

Սանտա Էուլալիա դե Ռիուպրիմեր(կատ.՝Santa Eulàlia de Riuprimer), բնակավայր և մունիցիպալիտետ Իսպանիայի Կատալոնիա ինքնավար համայնքի Բարսելոնա պրովինցիայի  Օսոնա շրջանի կազմում։ Զբաղեցնում է 13.8 կմ2 տարածք։ Բնակչության թվաքանակը 2007 թվականի տվյալներով եղել է 954, խտությունը՝ 61,54 մարդ/կմ² 1079 մարդ (2007 թվականի տվյալներով)։


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Արտաքին հղումներ ==
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Santa Eulalia de Riuprimer en www.diba.es
Բանգոր (Վաշինգտոն)

Անվան այլ կիրառումների համար տե՛ս՝ Բանգոր (այլ կիրառումներ)Բանգոր, քաղաք (քաղաքային միավորում) ԱՄՆ-ի հյուսիսարևմտյան մասում, Վաշինգտոնի Քիթսեփ շրջանում։ Քաղաքը հայտնի է նրանով, որը Բանգորում է գտնվում ԱՄՆ-ի ռազմածովային ուժերի հյուսիսխաղաղօվկիանոսյան գլխավոր կայանները։ 2000 թ-ի տվյալներով Բանգորի բնակչությունը կազմել է 7253 մարդ։ Քաղաքի ընդհանուր մակերեսը կազմում է 28,6 կմ2։


== Ծանոթագրություններ ==
Ժայռային մեծ սիտեղ

Ժայռային մեծ սիտեղ (լատ.՝ Sitta tephronota), սիտեղների ընտանիքին պատկանող նստակյաց և տարածված թռչուն, որը գրանցված է Հայաստանի Հանրապետության Կարմիր գրքում։


== Արտաքին կառուցվածք ==
Մարմնի զանգվածը 43-50 գրամ է, փետրածածկը վերևից բաց կապտամոխրագույն է, իսկ ներքևից՝ ավելի բաց գույնի։ Կտուցի հիմքից դեպի ծոծրակը տարածվում է սև ակնաշերտ, որն աչքի հետին մասում լայնանում է։ Կտուցը սև է, հաստ ու երկար։ Կզակի և կրծքի սպիտակն աստիճանաբար փոխվում է մարմնի կողքերի և ներքնապոչի բաց նարնջագույնի։


== Սննդառություն ==
Սնվում է միջատներով, սարդերով, խխունջներով, իսկ աշնանը և ձմռանը՝ չոր պտուղներով։


== Կենսակերպ ==
Բնակվում է չոր, քարքարոտ լեռնալանջերին, գետաձորերում և կիսաանապատներում։ Աղմկոտ է։ Ժայռերի և ցածր թփուտների արանքով շարժվում է ցատկոտելով։ Ամրակազմ և մկանոտ է։ Թռչում է թևերի կարճ և արագ թափահարումներով։ Ճարպկորեն վերուվար է անում ժայռերի ուղղաբերձ պատերով։ Ձայն է տալիս կամ երգում՝ ժայռի կատարին կամ թփի ծայրին նստած։ Երգը բարձր տոնայնության ելևէջներով սրնգային հնչյուններով սուլոցների և կլկլոցների է նման։


== Բազմացում և զարգացում ==
Հարսանեկան խաղերը սկսվում են հունվար-փետրվարին։ Բնադրում է ժայռաքիվերի տակ, ժայռապատերի ճեղքերում։ Բույնը նման է կիսագնդի (կավե պուլիկի վզիկի նմանվող թռիչքային անցքով)։ Այն կառուցում են արուն և էգը՝ 15-17 օրվա ընթացքում, ծեփում են կավից, օգտագործում որոշ միջատների մնացորդներ, կպչողականությունը բարձրացնելու համար արտաքին մասը մշակում են ծառի խեժով։
Մարտ-ապրիլին դնում է 24 մմ տրամագծով, սպիտակ՝ կարմրադարչնագույն վրձնախազերով 5-7 ձու։ Թխսակալում է 13-17 օր։ Վտանգի դեպքում (բնի տարածքում այլ թռչունների, մարդու հայտնվելը) անձնուրաց պաշտպանում է բույնը։


== Տարածվածություն ==
Տեսակը տարածված է Հայաստանից մինչև Նախիջևան, դեպի արևելք` մինչև Էլբուրսի լեռնաշղթան, և դեպի հարավ` մինչև Բելուջիստան։ Հայաստանում հանդիպում է առավելապես հանրապետության հարավային և հարավարևելյան շրջանների կիսաանապատային գոտում։


== Պահպանություն ==
Սակավաթիվ, նեղ արեալային օլիգոտոպային տեսակ է, որը քիչ մտահոգող կարգավիճակով գրանցված է ԲՊՄՄ Կարմիր ցուցակում և գնահատվում է որպես խոցելի տեսակ։
Տարեկան ձվադրում է մեկ անգամ` դնելով 5-8 ձու։
Ներկայիս թվաքանակի գնահատման համար տվյալները բավարար չեն։ Մեղրու շրջանում խտությունը կազմում է միջին հաշվով 0,6 թռչուն 1 հա վրա։
Սպառնացող վտանգներից է գյուղատնտեսության վնասատուների դեմ պայքարում թունաքիմիկատների օգտագործումը։
Պահպանության միջոցառումներ չեն իրականացվում։


== Ծանոթագրություններ ==
Քոչինյան փողոց (Երևան)

Քոչինյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ կուսակցական և պետական գործիչ Անտոն Քոչինյանի։


== Տվյալներ ==
Սկսվում է Արամի փողոցից սկսվող Տերյան փողոցի շարունակություն հանդիսացող փողոցից մինչև Ամիրյան փողոցից սկսվող Զաքյան փողոց։ Փողոցն անվանակոչվել է Երևանի ավագանու 2013 թվականի սեպտեմբերի 10-ի որոշմամբ՝ Անտոն Քոչինյանի 100-ամյակի կապակցությամբ։
Հատում է Փավստոս Բուզանդի փողոցը։


== Նշանակալի օբյեկտներ ==
Անտոն Քոչինյանի ծննդյան 100-ամյակի հոբելյանական միջոցառումների շրջանակում Երևանի քաղաքապետի նախաձեռնությամբ 2013 թվականի հոկտեմբերի 25-ին տեղադրվել է նրա կիսանդրին։


== Պատկերասրահ ==

		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Ծնոր

Ծնորի (վրաց.՝ წნორი), քաղաք Վրաստանի Կախեթի մարզի Սիղնաղի շրջանում։ Բնակչությունը՝ ▼4725 մարդ (2022)։


== Ծանոթագրություններ ==
Սադովոե (գյուղ, Սարպինսկի շրջան)

Անվան այլ կիրառումների համար տե՛ս՝ ՍադովոեՍադովոե (ռուս.՝ Садовое), գյուղ Ռուսաստանի Կալմիկիա հանրապետության Սարպինսկի շրջանի կազմում։
Բնակչությունը 2010 թվականին գրանցված տվյալներով կազմում էր 6530 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոդալիտի խումբ

Սոդալիտի խումբ, միներալներ սիլիկատների կարգից, սոդալիտ՝ NaR[AlSi04]6 Cl2, նոզեան՝ Na8[AlSi04]6S04]6SO4, հայուին՝ Na6Ca2[AlSi04]6(S04)2, լազուրիտ Na6Ca2 [AlSi04]6(S04)S։ Բյուրեղագիտական համակարգը խորանարդային է։ Առաջացնում են ռոմբոդոդեկաէդրիկ (սոդալիտ, լազուրիտ) և օքտաէդրիկ (հայուին) բյուրեղներ։ Սովորաբար հանդիպում են ապարներում տձև հատիկներով։ Կարծրությունը՝ 5,5-6, խտությունը՝ 2300 կգ/մ³ (լազուրիտ) 2500 կգ/մ³ (հայուին)։ Գույնը՝ կապույտ, երկնագույն, դեղին, կանաչավուն, սպիտակ կամ մոխրագույն։ Սոդալիտի խմբի մի քանի միներալներ (սոդալիտ, նոզեան, հայուին) ապար կազմող միներալներ են նեֆելինային սիենիտներում, ֆոնոլիտներում են։ Հայուինը հանդիպում է Մերձբայկալյալ շրջանում և Վեզուվի շրջակայքում։ Սոդալիտի և լազուրիտի կապույտ տարբերակները թանկարժեք քարեր են։ Սոդալիտի խմբի սինթետիկ միներալներն օգտագործվում են ռադիոէլեկտրոնիկայում և հեռուստատեսության մեջ։
Քիմիական բանաձևերը՝

սոդալիտ Na4(Al3Si3)O12Cl
նոզեան Na8(Al6Si6)O24(SO4).H2O
լազուրիտ Na3Ca(Si3Al3)O12S
ցարեգորդցևիդ N(CH3)4Si4(SiAl)O12
տուգտուպիտ Na4BeAlSi4O12Cl
վլադիմիրիվանովիտ Na Na6Ca2[Al6Si6O24](SO4,S3,S2,Cl)2·H2O


== Ծանոթագրություններ ==
Դարիկ

Դարիկ (նախկին անվանումը` Օքսյուզ),
գյուղ Հայաստանի Հանրապետության Շիրակի մարզի Ամասիայի տարածաշրջանում, Զորակերտ գյուղից 4 կմ հյուսիս։
Դարիկ է վերանվանվել 1991 թ.-ի ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Դարիկի մշտական բնակչությունը կազմել է 11, առկա բնակչությունը` 10 մարդ։ Նախկինում բնակեցված է եղել ադրբեջանցիներով։
Դարիկի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և կերային կուլտուրաների մշակությամբ։


== Տես նաև ==
Դարիկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Ալդեասենտեներա

Ալդեասենտեներա  (իսպ.՝ Aldeacentenera), քաղաք և մունիցիպալիտետ Իսպանիայում, մտնում է Կասերես նահանգի, ինչպես նաև Էստրէմադուրա ինքնավար մարզի մեջ։ Մունիցիպալիտետը գտնվում է Տրուխիլիո շրջանում։ Բնակաչությունը ՝ 754 մարդ (2010 թվականի տվյալներով ) ։
Տրեզինիի տուն

Տրեզինիի տուն (ռուս.՝ Дом Трезини), շենք Սանկտ Պետերբուրգում։ Գտնվում է Վասիլիի կղզու շրջանի Տրեզինիի անվան հրապարակում՝ Համալսարանի առափնյա փողոցի 21 հասցեում։ Պատմամշակութային տեսարժան վայր է, հայտնի ճարտարապետ Դոմենիկո Անդրեա Տրեզինիի բնակության վայրն է։ Տունը կառուցելու համար հողատարածքը 1721 թվականին ճարտարապետին հատկացրել է Պետրոս I-ը։


== Ընդհանուր նկարագիր ==

Այս հողատարածքի մասին առաջին հիշատակումը սկսվել է 1721 թվականի սեպտեմբերի 19-ին, երբ կայսր Պետրոս I-ի հրամանով այս վայրը հանձնվել է ճարտարապետ Դոմենիկո Տրեզինիին իր սեփական տան շինարարության համար։
Մեծ հավանականությամբ շենքի նախագիծը կատարվել է Տրեզինիի կողմից, իսկ շենքի շինարարներն են եղել Ստեֆեն վան Զվիտենը, հետագայում` Միխայիլ Զեմցովը։ Տունը պետրովյան բարոկկոյի նմուշ է, երկհարկանի, բարձր սանդղամուտքով, երկրորդ հարկի մակարդակում եղել է պատշգամբ։ Շինարարությունն ընթացել է դանդաղ, հիմնարկեքը եղել է 1723 թվականին, բայց 1726 թվականին տունը դեռևս տանիք չուներ։

Այս տանը Տրեզինին ընտանիքի հետ ապրել է կյանքի մայրամուտին։ Երկու սենյակում տեղակայված էր նրա այսպես կոչված դպրոցը, որտեղ նա աշխատում էր ուսանողների հետ։ Տրեզինին մահացել է 1734 թվականին, շենքն անցել է նրա այրուն (ճարտարապետի երրորդ կինը) և երեխաներին։
Երկար ժամանակ տունը մնացել է անփոփոխ, 18-րդ դարի երկրորդ կեսին և 19-րդ դարի առաջին եռամսյակում բակում կառուցվել են բնակելի և կենցաղային շենքերի կառույցները։
1830-ական թվականներին տունը վերակառուցվել է Իվան Լաուտերի նախագծով. վերակառուցվել է ճակատը և ավելացվել է մեկ հարկ։ Շենքի ճակատը զարդարվել է կլասիցիզմի ոճով, երկրորդ հարկի պատուհանները ստացել են կամարների տեսք։ Տունը զարդարվել է վերնահարկով։
Շենքի հերթական վերակառուցումը տեղի է ունեցել հաջորդ սեփականատիրոջ՝ Ե. Ի. Կլոչկովի ցուցումներով։ Վերակառուցման աշխատանքները կատարել է ճարտարապետ Խրիստոֆ Գրեյֆանը, տունը ստացել է էկլեկտիկ տեսք։ Ճակատը զարդարվել է կոշտաքարով, երկրորդ հարկի պատուհանները կառուցվել են ուղղանկյուն ձևերով, ինտերիերը հարստացել է ստուկկո ձևավորմամբ, մի շարք սենյակներ ձեռք են բերել բուխարիներ։
Միաժամանակ կառուցվել է կողաշենքը, որը նայում է դեպի Ակադեմիական նրբանցք։ Այս տեսքով շենքը մնացել է երկար ժամանակ։
1949 թվականին շենքը կրկին վերանորոգվել և ձևավորվել է դասական ոճով։
1995-2010 թթ. շենքի վերակառուցման համար կատարվել է 8 փորձ։ 2005 թվականին տունը բնակեցվել է, բայց նախատեսվել է աշխատանքները սկսել 2010 թվականին։ Վերակառուցումից հետո շենքում է տեղակայվել է հյուրանոց՝ «Կոնկորդ մենեջմենթ և կոնսալթինգ» ՍՊԸ-ի վերահսկողության ներքո։
2014 թվականի փետրվարին շենքի առջև կանգնեցվել է Տրեզինիի հուշարձանը։


== Ծանոթագրություններ ==
Տապակած հաց

Բաննոկ (ինչպես նաև հայտնի է որպես տապակած հաց), հնդկական խոհանոցի ազգային ուտեստ, այժմ լայնորեն տարածված ԱՄՆ-ի հնդկացիական ցեղերի շրջանում։ Իրենից ներկայացնում է դրոժային խմորի տափակ կտոր (բլիթ)՝ յուղի կամ ճարպի մեջ տապակած կամ բոված։
Որպես խավարտ՝ տապակած հացի վրա սովորաբար դրվում են բակլաներ, տապակած մսի խճողակ կամ մանր կտրտած պանիր։ Տապակած հացը՝ այդպիսի խավարտի հետ միասին, հայտնի է որպես «հնդկական տակո» կամ «նավահո-տակո»։ Տապակած հացը, որը մատուցվում է քաղցր խավարտով, օրինակ՝ մեղրապատ կամ շաքարի փոշի ցանած, տիպիկ ամերիկյան ուտեստ է՝ հայտնի որպես «Փղի ականջ»։
Տապակած հացը պաշտամունքային ստերեոտիպ է դարձել ԱՄՆ-ի հնդկացիների մշակույթում։ Այն հանդիսանում է ոչ  իայն տնակն ուտեստ, այլև ավանդաբար պատրաստվում է այնպիսի տոների համար, ինչպիսիք են՝ «պաու-վաու»-ն և նահանգների տոնավաճառները։ 2005 թվականին տապակած հացը հայտարարվեց Հարավային Դակոտա «նահանգի պաշտոնական հաց»։
Հենց այդ նույն տարում՝ 2005 թվականին, տապակած հացի՝ առողջության համար վտանգավոր լինելու մասին հարցը հասարակական լայն քննարկումների առարկա դարձավ. խոսքը վերաբերում էր ԱՄՆ-ի հնդկացիների շրջանում ճարպակալման և դիաբետի լայն տարածման գործում տվյալ ուտեստի ունեցած դերին։ ԱՄՆ-ի գյուղատնտեսության նախարարության հաղորդմամբ՝ տապակած հացի սովորական չափաբաժինը պարունակում է 700 կալորիա և շուրջ 20 գչամ ճարպ։
Տապակած հացը նաև հայտնի է հարավամերիկյան խոհանոցում՝ որպես «կաչանգա».


== Պատկերասրահ ==

		
		


== Ծանոթագրություններ ==


== Արտաքին հղումներ ==
Encyclopedia of Oklahoma History and Culture - Fry Bread Archived 2009-11-26 at the Wayback Machine.
Recipes for frybread by Tribe or Nation
Navajo Fry Bread History
Fry Bread Facts
More Than Frybread Mockumentary Archived 2012-03-29 at the Wayback Machine.
Fry Bread House Honored Among the Best of the Best Archived 2013-06-09 at the Wayback Machine. — frybread restaurant in Phoenix a winner of 2012 "America's Classics" James Beard Foundation Award.
Diet or Fry It, Gen Huit, Salish Kootenai Nation|Salish
Հայրավանքի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Հայրավանք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 32 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օբերնցել

Օբերնցել (գերմ.՝ Obernzell), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 3844 մարդ (դեկտեմբերի 31, 2010 թվական)։ Զբաղեցնում է 18,25 կմ² տարածք։ Պաշտոնական կոդ՝ 09 2 75 137։


== Ծանոթագրություններ ==


== Արտաքին հղումներ ==
Պաշտոնական կայք
Սիրնևո

Սիրնևո (բուլղար․՝ Сърнево), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 21 կմ դեպի հարավ-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 213 մարդ։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Մեգասպորներ

Մեգասպորներ, մակրոսպորներ, խոշոր սպորներ, որոնցից զարգանում են բարձրակարգ բույսերի իգական նախածիլերը։ Առաջանում են մեգասպորանգիումներում, մեգասպորոցիտի բաժանման հետեանքով։ Ոչ սերմնավոր բարձրակարգ բույսերի մեգասպորներն ազատվում են մեգասպորանգիումից, իսկ սերմնավոր բույսերի մեգասպորներն (սովորաբար 4-ական) գոյանում են սերմնաբողբոջի կենտրոնական մասում՝ նուցելուսում, և միակ հասուն մեգասպորը մշտապես մնում է մեգասպորանգիումի ներսում, որտեղ և տեղի է ունենում իգական գամետոֆիտի զարգացումն ու բեղմնավորումը։
Վեբստեր շրջան (Ջորջիա)

Անվան այլ կիրառումների համար տե՛ս՝ Վեբստեր շրջան (այլ կիրառումներ)Վեբստեր շրջան (անգլ.՝ Webster County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 544 կմ² է, բնակչությունը՝ 2.390 մարդ (2010 թ. տվյալներով)։ Շրջկենտրոնն է Փրեստոն բնակավայրը։ Կազմավորվել է 1853 թ.։
Լամանաշուրի

Լամանաշուրի (վրաց.՝ ლამანაშური), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 20 մարդ։


== Ծանոթագրություններ ==
Պերուի պատմություն

Պերուն մեծ մասամբ հայտնի է որպես Ինկերի կայսրության սիրտ, բայց այն տեղաբնիկների մշակութային օջախն է եղել դեռ Ինկերի այնտեղ հաստատվելուց առաջ։ Ինկերի կայսրության ամենազարմանալի հատկությունը իր կարճատև գոյությունն է։ 1430 թվականին Ինկերի ոստանը համարվում էր Կուսկո գետի հովտի շրջակայքից մի քիչ ավելի ընդարձակ տարածքը։ Ավելի քան մեկ դար անց, նվաճումների և կայուն քաղաքակրթության արդյունքում, Ինկերի վերահսկողության տակ գտնվող տարածքը ավելի քան 1 միլիոն քառակուսի կիլոմետր էր, որը ձգվում էր հյուսիսարևմտյան Արգենտինայից մինչև Հարավային ]]Կոլումբիա]]։ Ինկերի մայրաքաղաք Կուսկոն անկասկած ամենահարուստ քաղաքն էր ամբողջ Ամերիկայում։ Տաճարները բառացիորեն երեսպատված էին ոսկու շերտով։ 1532 թվականին Ինկերի կայսրության հզորությունը պայմանավորված էր պատերազմական հաջողություններով։ Պերուի պատմության ամենամեծ ողբերգությունը տեղի ունեցավ այն ժամանակ, երբ Ֆրանսիսկո Պիզարոն և իսպանացի կոնկիստադորների ավազակախմբերը ժամանեցին Կուսկո։ Ցուցադրելով հանգամանքներն իր առավելության համար օգտագործելու կարողությունը՝ Պիզարոն ձեռք է բերում Ինկերի առաջնորդի հետ հանդիպելու պայմանավորվածություն, որի ժամանակ խաբեության և նենգության ճանապարհով նրան սառնասրտորեն սպանում է։ Ի դեմս կատաղի դիմադրության՝ Պիզարոն և իր մարդիկ թալանում և ավերում են քաղաքը։ Չնայած Ինկերը, հաջորդ մի քանի տասնամյակների ընթացքում շարունակում են պայքարը, բայց այնուամենայնիվ հաստատվում է Իսպանական գերիշխանությունը։


== Արտաքին հղումներ ==
http://www.peru-explorer.com/history.htm
http://www.historyworld.net/wrldhis/PlainTextHistories.asp?ParagraphID=nos
http://www.britannica.com/EBchecked/topic/453229/history-of-Peru
Մուսի Վեռնոյ

Մուսի Վեռնոյ, (ֆր.՝ Moussy-Verneuil), համայնք Ֆրանսիայում, որը գտնվում է Պիկարդիա մարզում՝ Էնա գավառում։ Մտնում է Գինիկուր կանտոնի մեջ։ Համայնքի շրջանը Լանն է։
Համայնքի INSEE ծածկագիրն է՝ 02531:


== Բնակչություն ==
Համայնքի բնակչությունը ըստ 2010 թվականի տվյալների կազմում է 127 մարդ։


== Տնտեսություն ==
2010 թվականին 78 մարդկանցից (15-64 տարեկան) 47-ը եղել են տնտեսապես ակտիվ, 31-ը եղել են՝ ոչ ակտիվ (ակտիվության ցուցանիշ 60,3 %, 1999 թվականին եղել է 62.7%)։ 47 ակտիվ բնակիչներից 40 մարդ աշխատել է (24 տղամարդ և 16 կին), գործազուրկների թիվը կազմել է 7 մարդ (6 տղամարդ և 1 կին)։ 31 ոչ ակտիվ բնակիչներից 9-ը եղել է կամ աշակերտ կամ էլ ուսանող, 9-ը եղել են թոշակառու, 13-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Մուսի Վեռնոյ (ֆր.)
Կիմ Բուտեն

Կիմ Բուտեն (ֆր.՝ Kim Boutin), (դեկտեմբերի 16, 1994(1994-12-16), Շերբրուկ, Քվեբեկ, Կանադա), կանադացի չմշկորդուհի, մասնագիտացված է շորթ թրեկում, 2018 թվականի Ձմեռային օլիմպիական խաղերի եռակի մրցանակակիր։


== Կարիերա ==

Առաջին միջազգային հաջողությանը հասել է 2014 թվականին Էրզրումում կայացած աշխարհի պատանեկան առաջնությունում, որտեղ նվաճել է 3000 մետր վազքի արծաթե պարգևը։ 2014 թվականին նորամուտը նշել է Սոլթ Լեյք Սիթիում կայացած Աշխարհի գավաթի փուլում, որտեղ փոխանցումավազքում զբաղեցրել է երրորդ տեղը։ Նույն մրցաշրջանում ևս երկու անգամ բարձրացել է աշխարհի գավաթի փուլերի բեմահարթակ՝ երկու անգամ 1000 և 1500 մետր վազքատարածություններում զբաղեցնելով երրորդ տեղը։
2015-2016 և 2016-2017 թվականների մրցաշրջաններում մի քանի անգամ պոդիում բարձրացել։
2018 թվականի Օլիմպիական խաղերում Բութենը նորամուտը նշում է 500 մետր մրցատարածությունում, որտեղ զբաղեցրել է 4-րդ տեղը, սակայն կորեացի Չհվե Մին Ջոնի որակազրկումից հետո, որը գրավել է երկրորդ տեղը, Բութենը պարգևատրվել է բրոնզե մեդալով։
Ավելի ուշ խաղերի ընթացքում մարզուհին նվաճել է 1000 մետր վազքի արծաթե մեդալ և 1500 մետր վազքի բրոնզե մեդալ՝ այդպիսով Օլիմպիական խաղերի բոլոր երեք անհատական մրցատարածություններում ստանալով մեդալներ։


== Հաղթանակներ Աշխարհի գավաթի խաղարկությունում ==


=== Աշխարհի գավաթ ===


=== Թիմային հաղթանակներ ===


== Ծանոթագրություններ ==


== Արտաքին հղումներ ==
Պաշտոնական կայք էջ Archived 2019-11-29 at the Wayback Machine.(ֆր.)
Աստերոիդների ցանկ (144201-144300)

Աստերոիդների ցանկ (144101-144200)  • Աստերոիդների ցանկ  • Աստերոիդների ցանկ (144301-144400)
 Աստերոիդների ցանկ (144101-144200)  • Աստերոիդների ցանկ  • Աստերոիդների ցանկ (144301-144400)
Moto 360

Moto 360, խելացի ժամացույց, որն աշխատում է android wear օպերացիոն համակարգով։


== Դիզայն ==
Ժամացույցը հասանելի է մի քանի տարբերակով, հիմնական նյութը չժանգոտվող մետաղն է։
Որպես ժապավեն օգտագործվել են հայտնի Horween ընկերության մշակած կաշիները և մետաղները։
Սարքի էկրանը ծածկված է Corning Gorilla Glass ապակիով, որը զերծ է պահում խազերից և թեթև վնասվածքներից։
Էկրանի անկյունագիծը կազմում է 1,8 դյույմ, իսկ կաղապարը պաշտպանված է ջրի և փոշու ներթափանցումից։


== Ֆունկցիաներ ==
Ժամացույցն ունի հիշեցումների համակարգ, ձայնային որոնման հնարավորություն և այլն։ Android Wear օպերացիոն համակարգի ամբողջ ինտերֆեյսը կառուցված է Google Now-ի հնարավորությունների հիման վրա և աշխատում է սմարթֆոնի հետ միասին։
Ժամացույցի վրա տեղադրված է զարկերակի ցուցիչ և քայլերի հաշվիչ։


== Արտաքին հղումներ ==
Moto 360 Archived 2014-09-05 at the Wayback Machine.
Պետրոս (լեռ)

Անվան այլ կիրառումների համար տե՛ս՝ Պետրոս (այլ կիրառումներ)Պետրոս (ուկրաիներեն՝ Петрос), Չեռնոգորա լեռնաշղթայի ամենաբարձր լեռներից մեկը, գտնվում է Ուկրաինայի Անդրկարպատյան մարզում։ Բարձրությունը 2020,2 մ է։ Գտնվում է Շեշուլ և Գովերլա լեռների միջև։
Արևմտյան և արևելյան լանջերը զառիվեր են, բազմաթիվ քարակույտերով, հյուսիսային և հյուսիսարևելյան լանջերը զառիթափ են ժայռային ելուններով։ Ծածկված է առավելապես ենթաալպիական բուսականությամբ։ Տարածված են թփուտները (սիբիրյան գիհի, ալպյան վարդ, հապալասենի) և եղևնու անտառները (1530 - 1600 մ բարձրության վրա)։ Ձմռանը այստեղ լինում են հուսիններ։ Հարավային լանջերին կան զբոսաշրջիկության տարածքներ։


== Արտաքին հղումներ ==
«Українські Карпати» կայք
Պետրոս լեռը - լուսանկարներ և ուղեգծեր Archived 2012-08-25 at the Wayback Machine.
Կախան

Կախան, ձմեռվա համար միրգ (խաղող, տանձ, խնձոր, նուռ, սերկևիլ) պահելու միջոց։ Աշնանն ընտրում են խաղողի հատուկ, դիմացկուն սորտեր, կախում բազմաճյուղ փայտիկներից (ցող), մյուս մրգերի պոչերը թելով կապում են միմյանց և կախում մառանի կամ նկուղի առաստաղից։
Isabel Garcia (հագուստ)

Isabel Garcia (հագուստ)՝ նորաձև հագուստի միջազգային ապրանքանիշ, որը ձևավորվել է 2009 թվականին։
Ապրանքանիշի գլխադասային գրասենյակը, գլխավոր ստեղծագործական և արտադրական կենտրոնները գտնվում են Իտալիայի Բոլոնյա քաղաքում։ Ապրանքանիշը ունի երկու ցուցադրությունների սրահ Եվրոպայում և սեփական ինտերնետ խանութ։ 2015 թվականի մարտի դրությամբ գործակալությունում աշխատում են 200 աշխատակիցներ։
Isabel Garcia բրենդը ներկայացված է երեք հիմնական ուղղություններով՝ Gold Label, Isabel Garcia и Red Isabel, դրանցից յուրաքանչյուրում բացի հագուստից կան նաև աքսեսուարներ։
Gold Label հավաքածուն առաջնաելույթ է ունեցել 2014 թվականի սեպտեմբերին, Լոնդոնում՝ նորաձևության շաբաթվա ընթացքում։ Այն կայացել է լոնդոնյան Freemasons’ Hall-ում և լուսաբանվել է բրիտանական Vogue  հրատարակության և Fashion TV-ի կողմից։


== Գարուն-ամառ հավաքածու 2015 ==
2015 թվականի փետրվարին Isabel Garcia ներկայացրեց իր նոր գարուն - ամառ հավաքածուն, որտեղ գլխավոր մոտիվը թիթեռներն էին։ Թեթև, մետաքսյա և կիսաթափանցիկ կտորները համապատասխանում են դիզայներների մտահղացումներին։ Հայտնի դերասանուհիներ, մոդելներ հագուստներ են ընտրում Isabel Garcia-ից, ինչպես հատուկ միջոցառումների, այնպես էլ հանգստի համար։


== Բրենդ ==
Գործակալությունը առաջնորդվում է «Պոդյումից անմիջապես զգեստապահարան» սկզբունքով։ Isabel Garcia- մոդելները կողմնորոշված են 20-45 տարեկան կանանց վրա։ Հավաքածուները լրացվում են 2 շաբաթը մեկ անգամ։ Օնլայն խանութում նոր մոդելները հայտնվում են ամեն օր։
Isabel Garcia-ն հակված է համագործակցության և հաջող աշխատում է մոնոբրենդների և մուլտիբրենդների հետ՝ ամբողջ աշխարհի առևտրային հարթակների հետ՝ Եվրոպա, ԱՄՆ, Կանադա, Ավստրալիայում։
Isabel Garcia-ի գլխավոր տնօրենը Եվրոպայում Վանդա դել Սասոն է (Իտալիա)։


== Բաժնեհատվածներ ==
Բոլոնյա, Իտալիա՝ ստեղծագործական լաբորատորիա, արտադրական կենտրոն և պահեստ
Փարիզ, Ֆրանսիա՝ ցուցադրության սրահ
Լոնդոն, Մեծ Բրիտանիա՝ PR և ցուցադրության սրահ
Վիսբադեն, Գերմանիա՝ ցուցադրության սրահ
Մոսկվա, Կազան, Ռուսաստան՝ ցուցադրության սրահներ
Կիև, Օդեսա, Ուկրաինա՝ ցուցադրության սրահներ


== Խանութներ ==
2017 թվականի մարտի դրությամբ Isabel Garcia-ն ունի 28 խանութներ։

Ռուսաստան՝ 13
Իտալիա՝ 1
Ֆրանսիա՝ 1
Ուկրաինա՝՝ 5
Ղազախստան՝ 7
Ղրղզստան՝


== Ծանոթագրություններ ==


== Արտաքին հղումներ ==
http://isabelgarcia.it/ru/ Isabel Garcia (հագուստ). պաշտոնական կայք
https://redisabel.com/ Archived 2016-06-01 at the Wayback Machine.
Անհաղթ աքլորը

«Անհաղթ աքլորը», Հովհաննես Թումանյանի հեքիաթներից։


== Պատմություն ==
Առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 170-171)։
Ինքնագիրը չի պահպանվել։
Այս հեքիաթի համար, ամենայն հավանականությամբ, հիմք է ծառայել թաթարական մի փոքրիկ անվերնագիր հեքիաթ, որը բերված է Ա․ Զախարովի «Народное обичение у закавказких татар» ուսումնասիրության մեջ։
1909 թվականին Հովհ․ Տեր-Միրաքյանի գրախոսականում նշվել է մանուկ ընթերցողների մեջ այս հեքիաթի ունեցած մեծ հաջողությունը։
Հովհաննես Թումանյանի երկերի լիակատար ժողովածուի 5-րդ հատորում տպագրվել է առանձին հրատարակությունից։


== Ծանոթագրություններ ==
Ռուբի (այլ կիրառումներ)

Ռուբի, կարող է վերաբերել՝

Ռուբի - Warner Brothers ընկերության արտադրության ամերիկյան «Գերբնական» միստիկ հեռուստասերիալի հորինված հերոս
Ռուբի - մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)
Ասլանղայա

Ասլանղայա, լեռներ Հայկական լեռնաշխարհում, Անտիպոնտական լեռնահամակարգում։


== Ծանոթագրություններ ==
Սկվանա

Սկվանա (վրաց.՝ სკვანა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 148 մարդ։


== Ծանոթագրություններ ==
Մարսելա Ագոնսիլո

Մարսելա Մարինո Ագոնսիլո (իսպ.՝ Marcela Agoncillo, հունիսի 24, 1859(1859-06-24), Taal, Batangas, Captaincy General of the Philippines, Նոր Իսպանիայի փոխարքայություն, Իսպանական կայսրություն, Իսպանիա - մայիսի 30, 1946(1946-05-30), Մանիլա, Ֆիլիպիններ), Ֆիլիպինների անկախության ազատամարտիկ, երկրի պատմության լեգենդար գործիչ, Ֆիլիպինների առաջին պաշտոնական դրոշի ստեղծող,  հայտնի է նաև   Ֆիլիպինների դրոշի մայր անվամբ։


== Կենսագրություն ==

Ծնվել է ունևորի ընտանիքում, մինչ 16 տարեկանը սովորել է աղջիկների գիշերօթիկ դպրոցում։ 30 տարեկանում ամուսնացել է փաստաբան Ֆելիպե Ագոնցիլոյի հետ, որը եղել է  Ֆիլիպինների անկախության կողմնակից, հեղափոխական և հետագայում դարձել է  առաջին ֆիլիպինցի դիվանագետը, որը  1895 թվականին ստիպված լքել էր  երկիրը՝ Իսպանիայի գաղութատիրական վարչակարգը քննադատելու համար։ Սկզբնական շրջանում ապրել  է Ճապոնիայում, այնուհետև ֆիլիպինցի այլ աքսորյալների հետ  հաստատվել է Հոնկոնգում։ Մարսելան երեխաների հետ գտնվել է ամուսնու կողքին․ երբ նրա ամուսինը Ֆիլիպինների հեղափոխության բռնկման ժամանակ Հոնկոնգում էր, Մարսելան իր ընտանիքի  անդամների  հետ  միացան նրան և ժամանակավորապես բնակություն հաստատեցին այնտեղ՝ Իսպանիան գրավելու հակաֆիլիպինյան ռազմական գործողություններից խուսափելու համար։
1898 թվականի մայիսին Մարսելան իր ավագ դստեր և զարմուհու հետ կարեց Ֆիլիպինների դրոշը։ Այդ հանձնարարությունը նա ստացել էր ապագա նախագահ էմիլիո Ագուինալդոյի կողմից։ 5 օր անց էմիլիո Ագուինալդոն դրոշը բարձրացրեց ռազմանավի վրա և վերադարձավ Ֆիլիպիններ։
1898 թվականի հունիսի 12-ին՝  Ֆիլիպինների անկախության հռչակման ժամանակ, դրոշը Կավիտեում  բարձրացվեց Ֆիլիպինների առաջին նախագահ էմիլիո Ագուինալդոյի կողմից։
Այն բանից հետո, երբ  1898թվականին ԱՄՆ վերահսկողություն է սահմանել Ֆիլիպինների նկատմամբ,  1903 թվականին Մարսելան և իր ընտանիքը վերադարձել են հայրենիք՝ հպարտ իրենց կատարած աշխատանքով։ Չնայած աղքատությանը՝ ընտանիքը շարունակել է օգնել Մանիլայի  թշվառ բնակիչներին։ Ճապոնացիների կողմից Ֆիլիպինների շրջափակման ժամանակ (1941—1944) Մարսելա Ագոնսիլոն նորից դարձել է հայրենասիրության, արիության  և առատաձեռնության խորհրդանիշ։ Չնայած տարեց հասակի, տան և գույքի կորստի՝ պատվով տարել է շրջափակման ողջ դժվարությունները։
Դրոշը, որը ձեռքով կարել էր Մարսելան, շարունակում է մնալ Ֆիլիպինների Հանրապետության առաջին պաշտոնական դրոշը։


== Ծանոթագրություններ ==


== Գրականություն ==
Carlos Quirino, Who’s who in Philippine history, Tahanan Books, Manilla (1995)(անգլ.)


== Արտաքին հղումներ ==
Biography of Marcela Agoncillo Archived 2020-10-20 at the Wayback Machine.(անգլ.)
HISTORY OF STA. CATALINA COLLEGE
Նիկոլաս Հոլտ

Նիկոլաս Կերեդոկ Հոլտ (դեկտեմբերի 7, 1989(1989-12-07)[…], Wokingham, Wokingham, Բերկշիր, Անգլիա, Միացյալ Թագավորություն), անգլիացի դերասան։


== Կենսագրություն ==
Նիկոլասը՝ Գլեն Հոլտի չորս երեխաներից երրորդն է։ Գլեն Հոլտը դաշնամուրի ուսուցչուհի է, իսկ Ռոջեր Հոլտը օդաչու է՝ «British Airways» ավիաընկերությունում։ Նա սովորել է «Ranelagh» դպրոցում, բայց 12 տարեկանում թողել է այն, որպեսզի կենտրոնանա դերասանական կարիերայի վրա։


== Անձնական կյանքը ==
2009 թվականից հանդիպում էր ամերիկացի երգչուհի Վիկտորիա Ջաստիսի հետ։ Հանդիպում էր մինչև այդ տարվա նոյեմբերին։ 2010 թվականից մինչև 2013 թվականը հանդիպում էր «Իքս-մարդիկ․ Առաջնակարգ» ֆիլմի իր ընկերակից՝ Ջենիֆեր Լոուրենսի հետ։ 2013 թվականի վերջին իր հարաբերությունները վերականգնեց, իսկ մեկ տարի անց էլի խզեց այն։


== Ծանոթագրություններ ==


== Աղբյուրներ ==
Николас Холт (անգլ.) Internet Movie Database կայքում
About a Boy interview with Hoult
Аккаунт актёра в Twitter
Սիբիրյակ Յոլ

Սիբիրյակ Յոլ (ռուս.՝ Сибиряк-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիվ Յու գետի ձախ ափին՝ 38 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015777
Կոդը ըստ հիդրոլոգիական հետազոտության (ՌԴ) — 103001577
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ջերմանիս (գյուղատեղի)

Ջերմանիս (գյուղատեղի),գտնվում է Արարատի մարզում, Վեդի գետի մի քանի վտակների միախառնման տեղում՝ գոգավոր հարթության վրա՝ մարզկենտրոնից 35 կմ հյուսիս-արևելք։
Միջնադարյան գյուղատեղի, որտեղ այժմ ավերակներ են մնացել, ըստ ուսումնասիրությունների արդյունքի պարզվում է, որ գյուղատեղին գոյություն է ունեցել 10-17-րդ դարերում, բայց բնակավայրն իր ծաղկուն շրջանին է հասել 12-14-րդ դարերում։ Մատենագրական տվյալներ չեն պահպանվել, բայց հայտնի է, որ այն եղել է Ուրծ գավառի հին բնակավայրերից մեկ, որը նախկինում անվանվել է Քյոլանլու։
Գյուղատեղիի կենտրոնում՝ ցածր թմբի վրա, գտնվել է 12-13-րդ դարի եկեղեցին, որը հավանաբար վերակառուցվել է 16-րդ դարում, այժմ հիմնովին ավերված է։ Եկեղեցու ներսում պահպանվել է կոտրված խաչքար (13-րդ դարի) և տապանաքար (15-16-րդ դարի)։ Եկեղեցու շուրջը փռված է գերեզմանոց, որտեղ պահպանվել են 12-13-րդ դարերի խաչքարեր։ Տարծքում պահպանվել են տնատեղերի հետքերը և ջրաղացը, իսկ գյուղատեղիի հարավային մասում՝ ճանապարհի եզրին, պահպանվել են ժայռափոր խաչքարեր, որոնք հավանաբար 12-13-րդ  դարերի են։


== Ծանոթագրություններ ==
(2508) Ալուպկա

(2508) Ալուպկա (անգլ.՝ Alupka), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,367622 ա. մ., առավելագույնը մոտենում է 2,0642 ա. մ. հեռավորության վրա և հեռանում 2,6711 ա. մ.։ Արեգակի շուրջ մեկ ամբողջական պտույտ է կատարում 1330,66 երկրային օրվա ընթացքում, իր ուղեծրով շարժվելով միջինում 0,270543 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2508) Ալւպկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(762) Պուլկովա

(762) Պուլկովա (անգլ.՝ Pulcova), աստերոիդ աստերոիդների հիմնական գոտում։ Հայտնաբերվել է 1913 թվականի սեպտեմբերի 3-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,157185 ա. մ., առավելագույնը մոտենում է 2,8338 ա. մ. հեռավորության վրա և հեռանում 3,4806 ա. մ., իսկ Երկրի ուղեծրին Պուլկովա աստերոիդը նվազագույնը մոտենում է 1,8504 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2049,03 երկրային օրվա ընթացքում, իր ուղեծրով շարժվելով միջինում 0,175693 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,09° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(762) Պուլկովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայդենհայմ ան դեր Բրենց

Հայդենհայմ ան դեր Բրենց (գերմ.՝ Heidenheim an der Brenz, ալեմանյան բարբառ՝ Hoidna, Hoirna. (Գերմաներեն արտասանություն՝ [[Միջազգային հնչյունական այբուբեն|[ˈhaɪdn̩ˌhaɪm]]] ( ); Swabian։ Hoidna կամ Hoirna), քաղաք Գերմանիայի Բադեն-Վյուրթեմբերգ երկրամասում, որի շրջաններից մեկի վարչական կենտրոնն է։ Մտնում է Հայդենհայմ շրջանի կազմի մեջ։ Ենթակա է Շտուտգարտի վարչական օկրուգին։ Զբաղեցնում է 107,10 կիլոմետր քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 48 164 (այդ ցուցանիշով երրորդ տեղն է զբաղեցնում Շվաբիշ Գմյունդ տարածաշրջանում)։ Պաշտոնական կոդը՝ 08 1 35 019։


== Տնտեսություն ==
Բնակավայրի տնտեսական զարգացումը հինհռոմեական ժամանակներից մինչև 19-րդ դարի վերջերը հիմնված է եղել շրջակայքում հայտնաբերված հանքավայրերի շահագործման վրա։ Մինչև Երկրորդ համաշխարհային պատերազմի ավարտը Հայդենհայմը կարևոր դեր է խաղացել նաև տեքստիլ արդյունաբերության զարգացման գործում (աշխարհամարտի տարիներին այստեղ օգտագործվել է Դախաուի համակենտրոնացման ճամբարի տեղի մասնաճյուղի կալանավորների ստրկական աշխատանքը)։
Մեր օրերում Հայդենհայմի տնտեսական համբավը հիմնականում կապված է տուրբինների և թղթի արտադրությունում կիրառվող մեքենաների թողարկման մեջ մասնագիտացած Voith ընկերության հետ, որի գլխավոր գրասենյակն ու գլխադասային ձեռնարկությունը գործում են այս քաղաքում՝ աշխատանքով ապահովելով շուրջ յոթուկես հազար մարդու։
2006 թվականի մայիսին Հայդենհայմում բացվել է թղթի տեխնոլոգիայի՝ աշխարհում առաջին կենտրոնը, որն արժեցել է շուրջ 75 միլիոն եվրո։ Այն բնորոշվում է իբրև թղթի արդյունաբերության բնագավառում իրականացվող հետազոտությունների առավել կարևոր կենտրոնն աշխարհում։


== Ժողովրդագրություն ==
Թվերն արտացոլում են քաղաքի ցուցանիշներն ըստ ժամանակի և կամ մարդահամարի տվյալներ են (1), կամ պաշտոնական ցուցանիշներ։
1 Census data


== Անվանի անձինք ==
Ավգուստ Լյոշ (1906—1945) — ականավոր տնտեսագետ
Էրվին Ռոմել — Երրորդ ռայխի գեներալ-ֆելդմարշալ


== Քույր քաղաքներ ==
Հայդենհայմ ան դեր Բրենցի քույր քաղաքներն են՝


== Պատկերասրահ ==

		
		
		
		


== Ծանոթագրություններ ==


== Գրականություն ==
Württembergisches Städtebuch; Vol IV Part Baden-Württemberg vol 2 from Deutsches Städtebuch. Handbuch städtischer Geschichte - Commissioned by the Arbeitsgemeinschaft der historischen Kommissionen with the support of the Deutschen Städtetag, the Deutschen Städtebund and the Deutschen Gemeindetag, publisher Erich Keyser, Stuttgart, 1961
About Aquileia, the Roman Heidenheim։
G. Balle, Neues zum Reiterkastell Heidenheim. Archäologische Ausgrabungen in Baden-Württemberg 2000, pp 90–94.
R. Sölch, Die Topographie des römischen Heidenheim. History and reports to the pre-historic and the early history of Baden-Württemberg 76, Stuttgart 2001


== Արտաքին հղումներ ==
Հայդենհայմ ան դեր Բրենցի կայքէջը
NEUER KAMMERCHOR Heidenheim
Opera Festival
Nature Theater Heidenheim
Sasse-Theater Heidenheim-Schnaitheim
State Botanical Show Heidenheim 2006
Heidenheim Infoportal
Protestant Church Heidenheim
Heidenheimer Zeitung
Displaced Persons Camp Heidenheim
Voith
YIVO Archives, Guide to the Records of the Displaced Person Camps and Centers in Germany, 1945-1952
YIVO Archives, Guide to the Displaced Persons Camps and Centers Photograph Collection, 1920s-1959
Սիրել եմ ձեզ (ֆիլմ)

«Սիրել եմ ձեզ» (շարադրություն ազատ թեմայով) (ռուս.՝ «Я вас любил…» (сочинение на вольную тему)), խորհրդային սև-սպիտակ գեղարվեստական ֆիլմ, քնարական կատակերգություն, որը նկարահանել է ռեժիսոր Իլյա Ֆրեզը։ Պրեմիերան կայացել է 1967 թվականի հունիսի 4-ին (1967 թվականի հանդիսատեղը՝ 21,3 մլն)։


== Սյուժե ==
Ֆիլմը ներկայացնում է ռոմանտիկ պատմություն ութերորդ դասարանի աշակերտ Կոլայի առաջին սիրո մասին պարարվեստի ուսումնարանի աշակերտուհի Նադյայի հանդեպ։

— Ջաննի Ռոդարի


== Դերերում ==
Վիկտոր Պերևալով – Կոլյա Գոլիկով
Վիոլետա Խուսնուլովա – Նադյա Նաումչենկո
Վիտալի Օվանեսով – Ժենյա Լիպատով
Լարիսա Զուբկովիչ – Գալյա Կուզինա
Վալերի Ռիժակով – Ժորա
Ե. Կասատիկովա – Մարինա
Իգոր Սիխրա – Վոլոդյա Սորոկին
Վերա Օռլովա – Զինաիդա, Կոլյայի մայրը
Եվգենի Վեսնիկ – Պավել, Կոլյայի հայրը
Նատալյա Սելեզնյովա – Լիդիա Նիկոլաևնա, գրականության ուսուցչուհի
Նատալյա Դուդինսկայա – Զոյա Պավլովնա, պարարվեստի ուսումնարանի մանկավարժ
Նինա Չիստովա – Ռաիսա Դմիտրիևնա ԿրասովսկայաՖիլմում նկարահանվել են նաև Լենինգրադի Ս. Կիրովի անվան օպերայի և բալետի թատրոնի բալետի արտիստները, Լենինգրադի Ա. Վահանովայի անվան պարարվեստի ուսումնարանի մանկավարժներ և աշակերտներ (ուսումնարանի ղեկավարներ՝ Ֆեյա Բալաբինա և Վալենտին Շելկով)՝ Վիտալի Աֆանասկովը, Ռոստիսլավ Սլավյանինովը, Իգոր Ուկսուսնիկովը, Օլգա Վտորուշինան, Սվետլանա Եֆրեմովը, ինչպես նաև դիրիժոր Գեորգի Երժեմսկին։


== Խարեոգրաֆիա ==
Հատվածներ Պյոտր Չայկովսկու «Քնած գեղեցկուհի» բալետից Կոնստանտին Սերգեևի խմբագրությամբ։
«Անանուն պարը» բեմադրել է Կասյան Գոլեյզովսկին։
Ժամանակակից պարեր - Ն. Շարիգին
Երաժշտությունը՝ Կինեմատոգրաֆիայի պետական սիմֆոնիկ նվագախմբի և Լենինգրադի Ս. Կիրովի անվան օպերայի և բալետի թատրոնի նվագախմբի կատարմամբ, դիրիժորներ՝ Էմին Խաչատրյան, Վիկտոր Ֆեդոտով։


== Նկարահանող խումբ ==
Սցենարի հեղինակ՝ Միխայիլ Լվովսկի
Բեմադրող ռեժիսոր՝ Իլյա Ֆրեզ
Գլխավոր օպերատորներ՝ Անդրեյ Կիրիլով և Միխայիլ Կիրիլով
Բեմադրող նկարիչ՝ Ալեքսանդր Դիխտյար
Կոմպոզիտոր՝ Նեկտարիոս Չարգեյշվիլի
Հնչյունային օպերատոր՝ Ա. Մատվեենկո
Ռեժիսոր՝ Ս. Ֆեոդորովա
Օպերատոր՝ Յու․ Պոստնիկով
Խմբագիր՝ Վ. Պոգոժևա
Զգեստների նկարիչ՝ Ն. Շնայդեր
Մոնտաժող՝ Վ. Միրոնովա
Գրիմարար՝ Դ. Ցեսարսկայա
Համակցված նկարահանումներ՝ Գ. Նիկիտին, Ս. Իվանով
Ֆիլմի տնօրեն՝ Յ. Սապոժնիկով


== Մրցանակներ ==
1968 – ՀամԼԿԵՄ Կենտկոմի պատվոգրեր և մեդալներ ֆիլմի կոլեկտիվին լավագույն մանկական ֆիլմի համար,
1968 – Համամիութենական կինոփառատոնի առաջին մրցանակ մանկական ու երիտասարդական լավագույն ֆիլմի համար,
1968 – Վենետիկի մանկական ու պատանեկան ֆիլմերի  միջազգային կինոփառատոնի ժյուրիի դիպլոմ,
1969 – Մոսկվայի միջազգային կինոփառատոնում ԽՍՀՄ լուսավորության նախարարության մրցանակ։


== Ծանոթագրություններ ==


== Արտաքին հղումներ ==
М. Павлова. Фильм «Я вас любил…» (рецензия), «Советский экран», akter.kulichki.net.
«Я вас любил…» на сайте «Наше кино»
Շելեգովկա (գյուղ, Մոնաստիրշչինսկի շրջան)

Շելեգովկա (ռուս.՝ Шелеговка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեկտեմբերի 16

Դեկտեմբերի 16, տարվա 350-րդ (նահանջ տարիներին՝ 351-րդ) օրն է։

Տարվա ավարտին մնում է 15 օր։


== Դեպքեր ==
1915` Թուրքական կառավարությունը չեղյալ հայտարարեց 1914-ի փետրվարի 8-ին ստորագրած հայաբնակ նահանգներում բարենորոգումների գործադրման ծրագիրը։
1917` Խորհրդային Ռուսաստանի Ժողկոմսովետը Լենինի նախագահությամբ որոշում է Բաքվի խորհրդի նախագահ Ստեփան Շահումյանին նշանակել Կովկասի գործերի ժամանակավոր արտակարգ կոմիսար։
1966` Միջազգային տնտեսագիտության, հասարակական և մշակութային իրավունքների պայմանագրի և Քաղաքացիական ու քաղաքական իրավունքների միջազգային պայմանագրի ընդունումը Միացյալ Ազգությունների կողմից։ Երկու փաստաթղթերն էլ հաստատում էին, որ «Բոլոր ժողովուրդներն ունեն ինքնորոշման իրավունք» (հոդված 1)։
1899` Հիմնադրվել է Միլան (ֆուտբոլային ակումբ)ը Ալֆրեդ Էդվարդսի գլխավորությամբ։


== Ծնունդներ ==
1772 - Շահան Ջրպետյան, հայագետ
1775 - Ջեյն Օսթին, անգլիացի նշանավոր կին գրող, ընտանեկան «կանացի» վեպի հիմնադիր, (մ. 1817)
1863 - Ստեփան Աղաջանյան, գեղանկարիչ, մանկավարժ
1866 - Վասիլի Կանդինսկի, ռուս նկարիչ, գրաֆիկ, արվեստի տեսաբան, աբստրակցիոնիզմի հիմնադիրներից, (մ. 1944)
1897 - Իվան Կոնև, խորհրդային զորավար, Խորհրդային Միության մարշալ
1915 - Գեորգի Սվիրիդով, խորհրդային կոմպոզիտոր և երաժշտական-հասարակական գործիչ
1932 - Աիդա Բոյաջյան, հայ նկարչուհի
1971 - Փոլ վան Դայկ, գերմանացի էլեկտրոդանս ոճի դիջեյ, երաժիշտ և պրոդյուսեր
1982 - Աննա Սիդակովա, ուկրաինացի երգչուհի, մոդել, դերասանուհի, Վիա Գրա խմբի նախկին մեներգչուհի
1984 - Թեո Ջեյմս, թատրոնի և կինոյի բրիտանացի դերասան
1988 - Փակ Սո Ջուն, հարավկորեացի դերասան


== Մահեր ==
1965 - Վիլյամ Սոմերսեթ Մոեմ, անգլիացի գրող, բազմաթիվ վեպերի, պատմվածների և պիեսների հեղինակ (ծ. 1874)
1966 - Արտավազդ Ավագյան, հայ խորհրդային կենսաբան և ծագումնաբան (ծ. 1907)
Եվրատոմ

Ատոմային Էներգիայի եվրոպական համագործակցություն, Եվրատոմ (անգլ.՝ European Atomic Energy Community, Euratom), միջազգային կազմակերպություն։ Ստեղծել են Եվրոպական տնտեսական համագործակցության ինն երկիր՝ Ֆրանսիա, Արևմտյան Գերմանիա, Իտալիա, Բելգիա, Նիդերլանդներ, Լյուքսեմբուրգ, Մեծ Բրիտանիա, Դանիա, Իռլանդիա։
Եվրատոմի հիմնադիր պայմանագիրը կնքվել է 1957 թվականին, ուժի մեջ մտել 1958 թվականին հունվարի 1-ից։ Ըստ այդ պայմանագրի, Եվրատոմի խնդիրը ատոմային արդյունաբերության զարգացումն է, ընդ որում անդամ երկրների համատեղ հետազոտական աշխատանքները, տեխնիկական ինֆորմացիայի փոխանակումը, հումքի ընդհանուր բազայի ստեղծումը, ճեղքվող նյութերի օգտագործման նկատմամբ վերահսկողությունը։ 1975 թվականին եվրատոմի երկրներում գործում էր շուրջ 300 օբյեկտ, այդ թվում ուրանի 20 հանք և միջուկային վառելանյութի արտադրության 5 գործարան, տարրերի 14 ձեռնարկություն, մոտ 150 ռեակտոր։ 1975 թվականին ատոմային էլեկտրակայանների էներգետիկ հզորությունը կազմել է մոտ 17 միլիոն կվտ։
Եվրատոմի բարձրագույն մարմինը խորհուրդն է, գործադիրը՝ հանձնաժողովը, որին առընթեր գործում են գիտատեխնիկական կոմիտեն և գործակալությունը։ Եվրատոմը ունի դատարան, տնտեսական և սոցիալական կոմիտե՝ օժտված կոնսուլտատիվ ֆունկցիաներով։ Եվրատոմի հիմնական մարմինները գտնվում են Բրյուսելում։


== Արտաքին հղումներ ==
Պաշտոնական կայք
Վիլամայնա

Վիլամայնա (իտալերեն՝ Villamaina ), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1005 մարդ, բնակչության խտությունը կազմում է 112 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 83050, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0825 442083
Էլեկտրոնային հասցե՝ comunevillamainaict@libero.it
Պաշտոնական կայք՝ http://villamaina.asmenet.it Archived 2012-03-01 at the Wayback Machine.


== Արտաքին հղումներ ==
http://villamaina.asmenet.it Archived 2012-03-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հազել դե Սիլվա Մուգոթ

Հազել դե Սիլվա Մուգոթ (1947, Քենիա), քենիացի գրող։
Հազել դե Սիլվա Մուգոթը Շրի Լանկայից հաշվապահի և Սեյշելներից ուսուցչի դուստր է, նա կրթություն է ստացել Քենիայում և Միացյալ Նահանգներում։ Քենիա վերադառնալուց հետո Մուգոթը աշխատել է որպես պրոֆեսիոնալ մոդել և սոցիալական աշխատանք է ուսուցանել Նայրոբիի համալսարանում։


== Ընտրյալ ստեղծագործություններ ==
Քվիլոայի սև գիշերը (Black night of Quiloa), վեպ (1971)
Սեյշելների սեգան (Sega of Seychelles), վեպ (1983)


== Ծանոթագրություններ ==
Pecari

Պեկարի (լատ.՝ Pecari), կաթնասունների Պեկարանմանների (Tayassuidae) ընտանիքի ցեղատեսակ։ Ընդգրկում է երկու տեսակ։
«Պեկարի» բառը վերցված է բրազիլացի տուպի հնդկացիների լեզվից։ Այս հայերեն թարգմանվում է որպես «կենդանի, որը անտառում հաղթահարում է շատ ճանապարհներ»։
Ցեղը համարվում էր մոնոտիպային, մինչև 2007 թվականին հսկա պեկարին առանձնացրեցին տեսակի մեջ, սակայն մեր օրերում վերջինիս կարգավիճակը կասկածի տակ է։ Բնության պահպանության միջազգային միությունը նրան համարում է ճգնավոր պեկարի հոմանիշ։


== Տեսակներ ==
Ճգնավոր պեկարի
Հսկա պեկարի


== Ծանոթագրություններ ==
Քրիստինայի աշխարհը

«Քրիստինայի աշխարհ» (անգլ.՝ Christina's World), ամերիկյան նկարիչ Էնդրյու Ուայեթի նկարներից մեկը։ Այն գտնվում է ԱՄՆ-ի Նյու Յորք քաղաքի Ժամանակակից արվեստի թանգարանի հավաքածուում։
Նկարում պատկերված է Քրիստինա Օլսոնը՝ Ուայեթի՝ Մեն նահանգի ամառանոցի հարևանուհին, ով, արտում նստած, նայում է իր տանը։ Քրիստինա Օլսոնը տառապում էր պոլիոմելիտի հետևանքներից, և նրա նպատակասլացությունը և ոգու ուժը ցնցել էին նկարչին։ Թեև նկարում պատկերված է Քրիստինայի կերպարը, սակայն բնորդուհին եղել է Ուայեթի կինը՝ Բետսի Ուայեթը։ Տունը, որին նայում է աղջիկը, Օլսենների ագարակն է, որը գտնվում է Մեն նահանգի Կուշինգ քաղաքում։ Կուշինգը եղել է նկարչի արվեստի գլխավոր թեմաներից մեկը. վերջինս ամբողջ կյանքում ամառային ամիսներին ապրել է այնտեղ։


== Ծանոթագրություններ ==